A Bizottság határozata
(1995. május 4.)
a tejalapú termékeket előállító egyes létesítményeknek biztosított eltérésekre vonatkozó egységes szempontok megállapításáról
(95/165/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb az Ausztria, Finnország és Svédország csatlakozási okmányával módosított, a nyerstej, a hökezelt tej és a tejalapú termékek elöállítására és forgalomba hozatalára vonatkozó egészségügyi elöírások megállapításáról szóló, 1992. június 16-i 92/46/EGK tanácsi irányelvre [1] és különösen annak 11. cikke (2) bekezdésére,
mivel a 92/46/EGK irányelv 11. cikke (1) bekezdésének második albekezdése értelmében a tagállamok megküldték a Bizottságnak a tejalapú termékeket előállító egyes létesítményeknek biztosított eltérésekre vonatkozó egységes szempontok megállapításához általuk megfelelőnek ítélt adatokat;
mivel a tejalapú termékek sokféleségére és előállítási folyamataikra tekintettel egy létesítmény által egy vagy több tejalapú termék előállítására egy adott évben felhasznált tej teljes mennyiségét kell alapul venni; mivel az elfogadott szempontok az egyes létesítmények termelésének korlátozott voltát tükrözik;
mivel az e határozatban előírt intézkedések összhangban vannak az Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A tejalapú termékeket előállító egyes létesítményeknek a 92/46/EGK irányelv 7. cikke A. pontjának 2. alpontjától és 14. cikke (2) bekezdésétől biztosított eltérésekre vonatkozóan a 92/46/EGK irányelv 11. cikke (2) bekezdésében előírt egységes szempontokat e határozat A. melléklete állapítja meg. Ilyen eltérés csak abban az esetben engedélyezhető, ha az nem befolyásolja a termelés higiéniai feltételeit.
2. cikk
A tejalapú termékeket előállító egyes létesítményeknek a 92/46/EGK irányelv B. melléklete I. és V. fejezetétől biztosított eltérésekre vonatkozóan a 92/46/EGK irányelv 11. cikke (2) bekezdésében előírt egységes szempontokat e határozat B. melléklete állapítja meg. Ilyen eltérés csak abban az esetben engedélyezhető, ha az nem befolyásolja a termelés higiéniai feltételeit.
3. cikk
Ezt a határozatot 1996. január 1-jétől kell alkalmazni.
4. cikk
Ennek a határozatnak a tagállamok a címzettjei.
Kelt Brüsszelben, 1995. május 4-én.